b'\n_START_ARTICLE_\nSverre S\xc3\xb8rsdal\n_START_SECTION_\nOL i 1920\n_START_PARAGRAPH_\nI f\xc3\xb8rste runde bokset han mot Ren\xc3\xa9 Darbou fra Frankrike. Kampen varte bare et minutt, og Darbou ble diskvalifisert etter at han flere ganger hadde g\xc3\xa5tt i klinsj. I neste runde slo han amerikanske Edwin Schell, og i semifinalen m\xc3\xb8tte han Hugh Brown. Det var uavgjort etter tre runder, s\xc3\xa5 de m\xc3\xa5tte bokse en omgang til. \xc2\xabPaa slutten av ekstrarunden overd\xc3\xb8vedes spetaklet av en v\xc3\xa6ldig r\xc3\xb8st fra tredie galleri: \xc2\xabAa dra teen da get\xc2\xbb, og S\xc3\xb8rsdal efterkommer momentant anmodningen\xc2\xbb. I finalen m\xc3\xb8tte han amerikanske Eddie Eagan. Eagan var best, men klarte ikke \xc3\xa5 sl\xc3\xa5 ut S\xc3\xb8rsdal, og vant p\xc3\xa5 poeng.'